Kuijt természetesen tagja volt a 2008-as Eb-n a holland keretnek. Mindhárom csoportmérkőzésen játszott, az első mérkőzésen június 9-én az olaszok ellen kezdőként játszott és a 31. percben gólpasszt adott Wesley Sneijder-nek, majd a 67. percben ismét egy gólpasszal ajándékozta meg csapattársát Giovanni van Bronckhorst, mérkőzés végeredmény 3-0 Hollandia javára. A következő június 13-i meccsen Franciaország ellen ő szerezte az első gólt a 9. percben egy szöglet után fejjel, ez volt a nyolcadik találata a válogatottban, a mérkőzést az "Oranje" nyerte 4-1-re. Az utolsó csoportmérkőzésen csereként állt be Arjen Robben helyére a 61. percben Románia ellen. Kuijt mindhárom mérkőzésen szélsőként játszott. Hollandia csoportelsőként három győzelemmel jutott tovább. A negyeddöntőkben az oroszokkal kerültek össze, Dirket a 46. percben lecserélték, végül a hosszabbításban még két gólt kaptak, ezért Oroszország jutott tovább egy 3–1-es győzelemmel.